अर्को कुरा, यो गठबन्धनमा साँच्चिकै इमान्दारिता कायम हुन सकेको खण्डमा कार्यकर्ताहरुमा कुनै समस्या आउँदैनन् । तर, चुनावी गठबन्धनमा इमान्दारिता देखिएन भने एकता प्रक्रियालाई अलि जटिल बनाउने छ । त्यसैले दुबै दल परीक्षामा पनि छन् । उनीहरुको इमान्दारिताको आधारमा पार्टी एकता हुने अथवा नहुने निश्चित हुन्छ । यदि दुवै दल इमान्दार भएर निर्वाचन परिणाम राम्रो आयो भने एकता गर्दा कुनै समस्या उत्पन्न हुँदैनन् । यति ठूला दुई पार्टी एकता हुँदा कतै पनि समस्या आउँदैन भन्ने कुरा त होइन् । ती व्यावहारिक जटिलतालाई नेतृत्वले मिलाउँदै जानेछ ।
